Omm u tarbija ta’ sentejn ittieħdu l-isptar Mater Dei wara li kienu involuti f’inċident tat-traffiku fit-telgħa ta’ Selmun. L-inċident seħħ għall-ħabta tas-2:20pm. Fil-ħabta kienu nvolut SUV tat-tip BMW misjuqa minn mara u li magħha kellha tarbija, u vann li kellu numru ta’ passiġġieri. Net News hu nfurmat li l-mara tilfet il-kontroll tal-vettura meta kienet qed issuq mill-Mellieħa direzzjoni lejn ix-Xemxija fejn konsegwenza ta’ hekk baqgħet dieħla f’ħajt. Il-vann ta’ kumpanija privata kien ġej mid-direzzjoni opposta u baqa’ dieħel fuq wara tal-vettura. Fil-post issejħet ambulanza li ħadet lill-omm u lit-tarbija l-isptar Mater Dei biex jingħataw il-kura neċessarja. Il-kundizzjoni tagħhom għadha mhix magħrufa. It-triq għal xi ħin kienet magħluqa għat-traffiku.